Jesus se eerste opdrag aan sy dissipels - www.bybelkennis.co.za
by Coen Slabber · Published 15/04/2015 · Updated 14/03/2015
The care of the soul is 'a matter of the highest importance;' beyond anything which can be brought into comparison with it – George Whitefield
Net nadat Jesus die Groot Opdrag aan sy dissipels gegee het, sê Hy vir hulle: Maar julle moet in die stad bly totdat julle met krag van bo toegerus is (Lukas 24:49). Jesus se eerste opdrag aan sy dissipels was … wag. Dit moes vir hulle moeilik gewees het. Die evangelie moes uitgedra word en hulle was net elf. Daar is 'n wêreld daar buite met groot behoeftes.
Maak nie saak wat hulle gedink het nie, hulle wag soos Jesus hulle beveel het om te doen. Hulle wag vir tien dae. Hulle wag vir die Heilige Gees. Hoekom het Jesus hulle laat wag? Hoekom het Hy nie sommer onmiddellik die Heilige Gees uitgestort nie, sodat hulle met hulle werk kon voortgaan nie? Hy wou gehad het dat hulle moes besef dat die Groot Opdrag nie iets is wat hulle kan doen nie. Hy sou dit deur hulle doen. Hy is die argitek, ons is die ongeskoolde arbeiders.
Ons sal meer gedoen kry as ons besef dat die verantwoordelikheid vir die sending by Hom berus – nie op ons skouers nie.